CELEX: 62012CN0377
Language: fi
Date: 2012-08-06 00:00:00
Title: Asia C-377/12: Kanne 6.8.2012 — Euroopan komissio v. Euroopan unionin neuvosto

20.10.2012   
            
            
               FI
            
            
               Euroopan unionin virallinen lehti
            
            
               C 319/3
            
         Kanne 6.8.2012 — Euroopan komissio v. Euroopan unionin neuvosto
   (Asia C-377/12)
   2012/C 319/04
   Oikeudenkäyntikieli: englanti
   
      Asianosaiset
   
   
      Kantaja: Euroopan komissio (asiamiehet: G. Valero Jordana, S. Bartelt ja F. Erlbacher)
   
      Vastaaja: Euroopan unionin neuvosto
   
      Vaatimukset
   
   
               —
            
            
               Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskevan puitesopimuksen allekirjoittamisesta unionin puolesta 14.5.2012 annettu neuvoston päätös (2012/272/EU) (1) on kumottava siltä osin kuin neuvosto on lisännyt oikeusperustat, jotka koskevat liikennettä (SEUT 91 ja SEUT 100 artikla), takaisinottoa (SEUT 79 artiklan 3 kohta) ja ympäristöä (SEUT 191 artiklan 4 kohta)
            
         
               —
            
            
               riidanalaisen päätöksen vaikutukset on pysytettävä
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Tällä kanteella komissio vaatii Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskevan puitesopimuksen allekirjoittamisesta unionin puolesta 14.5.2012 annetun neuvoston päätöksen (2012/272/EU) (jäljempänä riidanalainen päätös) kumoamista siltä osin kuin neuvosto on lisännyt oikeusperustat, jotka koskevat liikennettä (SEUT 91 ja SEUT 100 artikla), takaisinottoa (SEUT 79 artiklan 3 kohta) ja ympäristöä (SEUT 191 artiklan 4 kohta).
   Kanteella on yksi ainoa kanneperuste, nimittäin se, että neuvosto on rikkonut perussopimusten sääntöjä ja unionin tuomioistuimen oikeuskäytäntöä oikeusperustan valinnasta unionin toimen, mukaan lukien kansainvälisen sopimuksen allekirjoittamisesta annettavan päätöksen, antamiseksi.
   Komission mukaan edellä mainittujen oikeusperustojen lisääminen oli tarpeetonta ja lainvastaista. Kumppanuus- ja yhteistyösopimuksen määräykset, jotka ovat saaneet neuvoston lisäämään kyseiset oikeusperustat, koskevat nimittäin yhteistyötä erityisasioissa, jotka ovat erottamaton osa Euroopan unionin kehitysyhteistyöpolitiikkaa, eikä niissä määrätä laajoista velvoitteista, jotka olisivat kehitysyhteistyön velvoitteista erillisiä. SEUT 209 artikla siis kattaa kaikki kyseiset kumppanuus- ja yhteistyösopimuksen määräykset.
   
      (1)  EUVL L 134, s. 3